Diari Oficial de la Generalitat Valenciana


Sumari del DOGV 7938, del 16-12-2016 (2016/10564)

Extracte de la Resolució de 15 de novembre de 2016, del director de l'Agència Valenciana de Foment i Garantia Agrària, per la qual es convoquen les ajudes comunitàries al subministrament de llet i determinats productes lactis en centres escolars de la Comunitat Valenciana. Curs escolar 2016/2017.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7938

Data del DOGV
:   16-12-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/10152


Data del document
:   15-11-2016

Organisme emissor
:   Agència Valenciana de Foment i Garantia Agrària

Tipus de document
:   Extracte

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

Extracte de la Resolució de 15 de novembre de 2016, del director de l'Agència Valenciana de Foment i Garantia Agrària, per la qual es convoquen les ajudes comunitàries al subministrament de llet i determinats productes lactis en centres escolars de la Comunitat Valenciana. Curs escolar 2016/2017. [2016/10819]  
BDNS (Identif.): 325550  
  
Primer. Beneficiaris  
Seran beneficiaris de l'ajuda, en el sentit previst pel Reglament (CE) 657/2008 com a consumidors dels productes, els alumnes que assistisquen regularment als centres o establiments escolars, reconeguts oficialment per les autoritats competents, en els nivells d'ensenyança següents:  
- L'Educació Infantil, incloent-hi els jardins d'infància o altres establiments d'Educació Preescolar legalment reconeguts.  
- L'Educació Primària.  
- L'Educació Secundària, que comprendrà l'Educació Secundària Obligatòria, el Batxillerat i la Formació Professional de grau mitjà.  
  
  
Segon. Finalitat  
L'ajuda pretén incrementar el consum de productes lactis entre la població escolar a fi d'afavorir hàbits d'alimentació saludables, ampliar els mercats en el sector de la llet i dels productes lactis i proporcionar als alumnes dels establiments escolars una dosi extra de productes lactis, per al consum en el centre, i així reduir el fenomen de la fatiga escolar.  
  
Tercera. Bases reguladora  
Ordre 31/2010, de 6 d'agost, de la consellera d'Agricultura, Pesca i Alimentació, per la qual es regula l'aplicació a la Comunitat Valenciana de les ajudes comunitàries al subministrament de llet i determinats productes lactis en centres escolars.  
  
Quart. Import  
55.000 euros.  
  
Cinqué. Terminis de presentació de sol·licituds  
Les sol·licituds del pagament de l'ajuda, per a ser validades, hauran d'estar correctament omplides i presentar-se, com a màxim, l'últim dia del tercer mes següent al del subministrament del producte i comprendran un mes complet de subministrament. El model de sol·licitud a utilitzar s'adjunta com a annex a aquesta resolució.  
Quan aquest termini se sobrepasse en menys de dos mesos, l'ajuda es pagarà encara que estarà subjecta a les reduccions següents:  
- un 5 % si el retard és igual o inferior a un mes  
- un 10 % si el retard és superior a un mes però inferior a dos  
Quan el termini se sobrepasse en dos mesos no es pagara l'ajuda.  
  
València, 15 de novembre de 2016.- El director de l'Agència Valenciana de Foment i Garantia Agrària: Francisco Rodríguez Mulero.